Document ID: 32005R0082

ΚΑΝΟΝΙΣΜΌΣ (ΕΚ) αριθ. 82/2005 ΤΗΣ ΕΠΙΤΡΟΠΉΣ
της 19ης Ιανουαρίου 2005
όσον αφορά την έκδοση πιστοποιητικών εισαγωγής για τη ζάχαρη και τα μείγματα ζάχαρης και κακάου με σώρευση καταγωγής ΑΚΕ/ΥΧΕ και ΕΚ/ΥΧΕ
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 2001/822/ΕΚ τυ Συμβουλίου, της 27ης Νοεμβρίου 2001, για τη σύνδεση των Υπερπόντιων Χωρών και Εδαφών με την Ευρωπαϊκή Κοινότητα (1),
τον κανονισμό (ΕΚ) αριθ. 192/2002 της Επιτροπής, της 31ης Ιανουαρίου 2002, για τις λεπτομέρειες έκδοσης πιστοποιητικών εισαγωγής για τη ζάχαρη και τα μείγματα ζάχαρης και κακάο με σώρευση καταγωγής ΑΚΕ/ΥΧΕ ή ΕΚ/ΥΧΕ (2), και ιδίως το άρθρο 6 παράγραφος 3,
Εκτιμώντας τα ακόλουθα:
(1)
Σύμφωνα με το άρθρο 6 παράγραφος 4 του παραρτήματος III της απόφασης 2001/822/ΕΚ είναι αποδεκτή η σώρευση καταγωγής ΑΚΕ/ΥΧΕ/ΕΚ για τα προϊόντα που υπάγονται στο κεφάλαιο 17 και στις δασμολογικές διακρίσεις 1806 10 30 και 1806 10 90 με όριο τους 28 000 τόνους ετήσιας ποσότητας ζάχαρης.
(2)
Στις εθνικές αρχές κατατέθηκαν αιτήσεις, σύμφωνα με τον κανονισμό (ΕΚ) αριθ. 192/2002 για την έκδοση πιστοποιητικών εισαγωγής, για συνολική ποσότητα 112 000 τόνων, που υπερβαίνει την ποσότητα που καθορίστηκε από την απόφαση 2001/822/ΕΚ.
(3)
Η Επιτροπή πρέπει συνεπώς να καθορίσει το συντελεστή μείωσης για την έκδοση των πιστοποιητικών εισαγωγής και να αναστείλει την κατάθεση νέων αιτήσεων πιστοποιητικών για το έτος 2005,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Γίνονται δεκτές οι αιτήσεις έκδοσης πιστοποιητικών εισαγωγής που υποβλήθηκαν έως τις 7 Ιανουαρίου 2005 σύμφωνα με το άρθρο 6 του κανονισμού (ΕΚ) αριθ. 192/2002, έως ποσοστό 25 % της ποσότητας που ζητήθηκε.
Άρθρο 2
Αναστέλλεται η κατάθεση νέων αιτήσεων για το έτος 2005.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Ιανουαρίου 2005.

Labels: 10
3
17
18